b'\n_START_ARTICLE_\nTonehammer\n_START_PARAGRAPH_\nTonehammer er en amerikansk producent af samplebiblioteker til virtuelle instrumenter, grundlagt af danske Troels Folmann og Mike Peasley i november 2008. Deres produkter figurerer i musikken til en lang r\xc3\xa6kke film, computerspil og trailers._NEWLINE_Tonehammers prim\xc3\xa6re konkurrenceparameter er deep sampling, hvilket betyder et h\xc3\xb8jt antal repetitioner (round-robins) og mange niveauer af anslagskraft (velocity layers). Desuden producerer selskabet prim\xc3\xa6rt samples baseret p\xc3\xa5 instrumenter der enten sj\xc3\xa6ldent, eller aldrig f\xc3\xb8r, er blevet sampled. Heriblandt flere instrumenter de selv har skabt og designet. Eksempler herp\xc3\xa5 er deres "frendo" og "cylindrum". Blandt mere traditionelle biblioteker har Tonehammer procueret biblioteker med trommer og kor.'